techiaith/cofnodycynulliad_en-cy huggingface dataset:
English: I think in the whole area of having the law available online and accessible in that way, there is still a considerable amount of work that needs to be done. Obviously, significant steps were undertaken by my predecessor to get the system up and running, but I think that starting the actual codification process itself creates additional demands and additional expectations. I think there is a responsibility on us as well to ensure that we maximise the benefit of technology in making the law available to individuals.
Welsh: O ran holl fater sicrhau bod y gyfraith ar gael ar-lein ac yn hygyrch yn y ffordd honno, rwy'n credu bod cryn dipyn o waith sydd angen ei wneud o hyd. Yn amlwg, gwnaed camau sylweddol gan fy rhagflaenydd ar gael y system ar ei thraed, ond rwy'n meddwl bod dechrau'r broses godeiddio ynddi ei hun yn creu galwadau ychwanegol a disgwyliadau ychwanegol. Rwy'n meddwl bod cyfrifoldeb arnom hefyd i sicrhau ein bod yn manteisio i'r eithaf ar dechnoleg wrth sicrhau bod y gyfraith ar gael i unigolion.
English: The issue of consolidation is something that took the attention of the predecessor Constitutional and Legislative Affairs Committee. Codification has now taken our attention very much. Indeed, there are many advantages to Wales on the simplification and transparency of legislation, but it is quite a Sisyphean task in many ways. In fact, if you try to do it in one big chunk, it might be all-consuming, particularly as we have other major tasks ahead of us, including translating the outcomes of the Brexit transition, as we go forward. So, can I ask for the Counsel General's thoughts on how we would approach this? He's laid out previously, I think, the idea of piloting some area of this, but I would certainly say that it would seem desirable for a young democratic institution such as our own to lead the way in this, but to do it in a way that wouldn't completely beggar us by throwing all the resource into this exercise of codification, whilst nothing else could be proceeded with.
Welsh: Mae mater cyfuno yn rhywbeth a aeth â sylw'r Pwyllgor Materion Cyfansoddiadol a Deddfwriaethol rhagflaenol. Mae codeiddio wedi mynd â llawer o'n sylw bellach. Yn wir, mae llawer o fanteision i Gymru yn sgil symleiddio'r ddeddfwriaeth a'i gwneud yn dryloyw, ond mae'n dasg Sisyffaidd braidd mewn sawl ffordd. Yn wir, os ceisiwch ei wneud mewn un darn, gallai fod yn llafurus iawn, yn enwedig gan fod gennym dasgau pwysig eraill o'n blaenau, gan gynnwys trosi canlyniadau pontio Brexit wrth inni symud ymlaen. Felly, a gaf fi ofyn am syniadau'r Cwnsler Cyffredinol ynglŷn â sut y gallem fynd i'r afael â hyn? Rwy'n credu ei fod wedi disgrifio o'r blaen y syniad o dreialu rhyw elfen o hyn, ond byddwn yn sicr yn dweud y byddai'n ymddangos yn ddymunol i sefydliad democrataidd ifanc fel ein hun ni i arwain y ffordd yn hyn, ond i wneud hynny mewn ffordd na fyddai'n ein hamddifadu'n gyfan gwbl drwy ddefnyddio'r adnoddau i gyd ar yr ymarfer codeiddio hwn, heb allu bwrw ymlaen ag unrhyw beth arall.
English: The Member is absolutely right that our process of codification and consolidation - the non-reforming consolidation that would go along with that - mustn't interfere with the work that this Assembly carries out and the Government's legislative programme and, indeed, the programmes of legislation that may arise from individual Members and so on. It must also not distract us from the really important task of ensuring that we are on top of any legislation and legislative issues relating to Brexit and the potential areas of legislation there that will be necessary. But, as I say, the longer you leave codification, the more complex and difficult it actually becomes, which is why I'm keen that, even if we do it in a limited way, we start the process going and we commit ourselves to an ongoing process. I've often described it as a bit like - I make mistakes with my analogies these days - but this one is a bit like the metro in that it will take 10 to 15 years to complete and I'm not sure that I'll ever get to ride on it. But I'm sure the same will happen with codification: I may never get to see the end product, but I look forward to being on the journey.
Welsh: Mae'r Aelod yn llygad ei le na ddylai ein proses o godeiddio a chyfuno - y cyfuno nad yw'n diwygio a fuasai'n cyd-fynd â hynny - amharu ar y gwaith y mae'r Cynulliad hwn yn ei gyflawni a rhaglen ddeddfwriaethol y Llywodraeth, ac yn wir, y rhaglenni deddfwriaethol a allai ddeillio oddi wrth Aelodau unigol ac yn y blaen. Hefyd, ni ddylai dynnu ein sylw oddi ar y dasg bwysig iawn o sicrhau ein bod yn ymdopi ag unrhyw ddeddfwriaeth a materion deddfwriaethol a fo'n ymwneud â Brexit a'r meysydd deddfwriaethol posibl a fydd yn angenrheidiol yn hynny o beth. Ond fel rwy'n dweud, po hiraf y byddwch yn gadael codeiddio, y mwyaf cymhleth ac anodd y bydd mewn gwirionedd, a dyna pam rwy'n awyddus, hyd yn oed os ydym yn ei wneud mewn ffordd gyfyngedig, ein bod yn cychwyn ar y broses a'n bod yn ymrwymo i broses barhaus. Rwy'n aml wedi ei ddisgrifio'n debyg i - rwy'n gwneud camgymeriadau gyda fy nghyfatebiaethau y dyddiau hyn - ond mae hyn yn debyg i'r metro yn yr ystyr y bydd yn cymryd 10 i 15 mlynedd i'w gwblhau, ac nid wyf yn siŵr a gaf fi byth deithio arno. Ond rwy'n siŵr y bydd yr un peth yn digwydd gyda chodeiddio: efallai na chaf fi byth weld y cynnyrch gorffenedig, ond rwy'n edrych ymlaen at y daith.
English: Thank you, Counsel General, for that comprehensive answer. If I may just seek clarification, in the committee earlier this week, David Jones, the Minister of State at the Department for Exiting the European Union, posited the possibility the great repeal Bill itself might be a short Bill and there might be a number of individual Bills that follow from that. Given what the Counsel General has said about the difference between a legally binding justiciable convention and one which is potent but political, if you like, does he have a view as to whether the nature of the Act, be it a repeal Bill or one focused on European legislation, would be one which is likely to attract a different response from the UK Government from one which might be based on legislation around devolved competencies specifically?
Welsh: Diolch i chi, Gwnsler Cyffredinol, am eich ateb cynhwysfawr. Os caf ofyn am eglurhad, yn y pwyllgor yn gynharach yr wythnos hon, cynigiodd David Jones, y Gweinidog Gwladol yn yr Adran ar gyfer Gadael yr Undeb Ewropeaidd, y posibilrwydd y gallai'r Bil diddymu mawr ei hun fod yn Fil byr ac y gallai fod nifer o Filiau unigol sy'n dilyn o hynny. O ystyried yr hyn y mae'r Cwnsler Cyffredinol wedi'i ddweud am y gwahaniaeth rhwng confensiwn barnadwy sy'n rhwymo mewn cyfraith ac un sy'n rymus ond yn wleidyddol, os hoffwch, a oes ganddo farn ynglŷn ag a fyddai natur y Ddeddf, boed yn Fil diddymu neu'n un sy'n canolbwyntio ar ddeddfwriaeth Ewropeaidd, yn un sy'n debygol o ddenu ymateb gwahanol gan Lywodraeth y DU i un a allai fod yn seiliedig ar ddeddfwriaeth yn ymwneud â chymwyseddau datganoledig yn benodol?
English: Well, almost certainly what is going to follow the triggering of article 50 will be legislation, which will trigger the Sewel convention, and there will be issues of debate within this Chamber in the form of legislative consent memoranda and legislative consent motions. I think that is almost inevitable, subject to the type of legislation that is actually brought forward. As I've said, we don't really know very much about what that is going to contain or precisely how it is going to be formed, and there are concerns about engagement. But what I do think is that the issue of Sewel, the compliance with Sewel and the status of Sewel do have to be monitored very, very carefully. It is a very important convention, as I say, that goes to the core of the relationship between the UK Government and devolved Government. In all conventions, the consequences of non-compliance with conventions that promote harmonious relations is that you end up with disharmonious relations and all the constitutional implications that that brings about.
Welsh: Wel, mae hi bron yn sicr mai deddfwriaeth a geir yn sgil sbarduno erthygl 50, a bydd hynny'n sbarduno confensiwn Sewel, a bydd materion i'w trafod yn y Siambr hon ar ffurf memoranda cydsyniad deddfwriaethol a chynigion cydsyniad deddfwriaethol. Credaf fod hynny bron yn anochel, yn amodol ar y math o ddeddfwriaeth a gyflwynir mewn gwirionedd. Fel y dywedais, nid ydym yn gwybod llawer am yr hyn y mae honno'n mynd i'w gynnwys neu sut yn union y caiff ei llunio, a cheir pryderon ynglŷn ag ymgysylltiad. Ond credaf fod yn rhaid monitro mater Sewel, cydymffurfiaeth â Sewel a statws Sewel yn ofalus tu hwnt. Mae'n gonfensiwn pwysig iawn, fel rwy'n dweud, sy'n mynd at graidd y berthynas rhwng Llywodraeth y DU a Llywodraeth ddatganoledig. Ym mhob confensiwn, canlyniad diffyg cydymffurfiaeth â chonfensiynau sy'n hyrwyddo perthynas gytûn yw cysylltiadau anghytgordiol a'r holl oblygiadau cyfansoddiadol a ddaw yn sgil hynny.
English: Counsel General, as well as the great repeal Bill, which we've just addressed, one of the concessions made by the Government in taking forward the current Bill on triggering article 50 through the House of Commons was a further vote in the House of Commons on the final detail of any agreement that was made with the other European Union countries. In your view, would that also involve the Sewel convention and a vote in this Parliament?
Welsh: Gwnsler Cyffredinol, yn ogystal â'r Bil diddymu mawr sydd newydd gael sylw gennym, un o'r consesiynau a wnaed gan y Llywodraeth wrth fwrw ymlaen â'r Bil cyfredol ar sbarduno erthygl 50 drwy Dŷ'r Cyffredin oedd pleidlais bellach yn Nhŷ'r Cyffredin ar fanylion terfynol unrhyw gytundeb a wneid gyda gwledydd eraill yr Undeb Ewropeaidd. Yn eich barn chi, a fyddai hwnnw hefyd yn cynnwys confensiwn Sewel a phleidlais yn y Senedd hon?
English: A motion in the House of Commons wouldn't, but legislation would. It would depend - legislation, presumably in the form of the great repeal Bill, will precede a vote. The vote will be on a treaty, and it will probably be to endorse. But depending upon the nature of that and what implications that has in terms of legislation that is passed in Westminster, again, it would have issues with regard to the implementation of Sewel. I can say to the Member that I think there will be a need to actually look at how conventions such as Sewel are more formalised in, for example, parliamentary procedures and so on, but that is, perhaps, a debate for another time.
Welsh: Ni fyddai cynnig yn Nhŷ'r Cyffredin yn gwneud hynny, ond fe fyddai deddfwriaeth. Byddai'n dibynnu - bydd deddfwriaeth, ar ffurf y Bil diddymu mawr yn ôl pob tebyg, yn rhagflaenu pleidlais. Bydd y bleidlais ar gytuniad, ac mae'n debyg y byddai'n bleidlais i'w gymeradwyo. Ond yn dibynnu ar natur hynny a pha oblygiadau a fydd i hynny o ran deddfwriaeth sy'n cael ei phasio yn San Steffan, unwaith eto, byddai materion yn codi mewn perthynas â gweithredu Sewel. Gallaf ddweud wrth yr Aelod fy mod yn credu y bydd angen edrych mewn gwirionedd ar sut y mae confensiynau megis Sewel wedi'u ffurfioli fwy mewn gweithdrefnau seneddol ac yn y blaen mewn gwirionedd, ond efallai fod honno'n drafodaeth ar gyfer rhyw dro eto.
English: The Welsh Government has made representations on a number of occasions regarding appointing a Welsh member to the Supreme Court.
Welsh: Mae Llywodraeth Cymru wedi cyflwyno sylwadau ar sawl achlysur o ran penodi aelod o Gymru i'r Goruchaf Lys.
English: Counsel General, it seems to me that the absence of representation from Wales on the Supreme Court panel is an important gap in the democratic framework within the UK. Do you agree that the body adjudicating on constitutional matters affecting the whole of the UK population should include representatives from the whole of the UK?
Welsh: Gwnsler Cyffredinol, mae'n ymddangos i mi fod absenoldeb cynrychiolaeth o Gymru ar banel y Goruchaf Lys yn fwlch pwysig yn y fframwaith democrataidd yn y DU. A ydych yn cytuno y dylai'r corff sy'n dyfarnu ar faterion cyfansoddiadol sy'n effeithio ar boblogaeth y DU yn ei chyfanrwydd gynnwys cynrychiolwyr o'r DU gyfan?
English: We move on to item 3, which is the 90-second statements, and Huw Irranca-Davies.
Welsh: Symudwn ymlaen at eitem 3, sef y datganiadau 90 eiliad, a Huw Irranca-Davies.
English: Thank you very much. There are no more speakers in this statement.
Welsh: Diolch yn fawr iawn. Nid oes rhagor o siaradwyr yn y datganiad hwn.
English: We'll move on to item 5, which is the debate on the Equality, Local Government and Communities Committee's report on its post-legislative scrutiny work on the Violence against Women, Domestic Abuse and Sexual Violence (Wales) Act 2015. I call on the Chair of the committee - John Griffiths.
Welsh: Symudwn ymlaen at eitem 5, sef y ddadl ar adroddiad y Pwyllgor Cymunedau, Cydraddoldeb a Llywodraeth Leol ar ei waith craffu ôl-ddeddfwriaethol ar Ddeddf Trais yn erbyn Menywod, Cam-drin Domestig a Thrais Rhywiol (Cymru) 2015. Galwaf ar Gadeirydd y pwyllgor - John Griffiths.
English: I too welcome the report, and I do welcome the response from Welsh Government. It does indeed demonstrate their commitment to addressing the recommendations made by the committee. I'm going to focus solely on recommendation 6, and that concerns funding for independent domestic violence advisors, or IDVAs, and multi-agency risk assessment conferences, otherwise called MARACs. IDVAs often offer a lifeline for victims and their children by helping to secure the safety of those who are at high risk of injury or homicide by partners, ex-partners, or family members. And the support they offer is invaluable, as I'm sure you will all agree. Refuge, and many other organisations, have said that work with them has been shown to substantially reduce the risk facing victims of domestic abuse. We all know that, on average, a woman will have experienced 35 assaults before they first call the police. And I will remind the Assembly that, in January of this year, at least 11 women from the UK have been killed by men, or where a man is the principal suspect, according to Counting Dead Women. Eleven women in just one month alone - that is one in every 2.8 days, or one in less than three days. And that is, I think, a stark reminder of why -
Welsh: Rwyf finnau hefyd yn croesawu'r adroddiad, ac rwy'n croesawu'r ymateb gan Lywodraeth Cymru. Mae'n sicr yn dangos eu hymrwymiad i fynd i'r afael â'r argymhellion a wnaed gan y pwyllgor. Rwy'n mynd i ganolbwyntio'n unig ar argymhelliad 6, ac mae'n ymwneud â chyllid i gynghorwyr annibynnol ar drais domestig a chynadleddau amlasiantaeth asesu risg a elwir fel arall yn MARAC. Yn aml mae cynghorwyr annibynnol ar drais domestig yn cynnig rhaff achub i ddioddefwyr a'u plant drwy helpu i sicrhau diogelwch y rhai sy'n wynebu risg uchel o niwed neu gael eu lladd gan bartneriaid, cyn-bartneriaid, neu aelodau o'r teulu. Ac mae'r gefnogaeth y maent yn ei chynnig yn amhrisiadwy, fel y byddwch i gyd yn cytuno, rwy'n siŵr. Mae Refuge, a llawer o sefydliadau eraill, wedi dweud ei fod wedi'i ddangos bod gwaith gyda hwy yn lleihau'r risg sy'n wynebu dioddefwyr cam-drin domestig yn sylweddol. Rydym i gyd yn gwybod y bydd menyw, ar gyfartaledd, wedi dioddef 35 o ymosodiadau cyn iddi alw'r heddlu am y tro cyntaf. Ac fe atgoffaf y Cynulliad, ym mis Ionawr eleni, fod o leiaf 11 o ferched o'r DU wedi cael eu lladd gan ddynion, neu mai dyn yw'r sawl a ddrwgdybir yn bennaf, yn ôl Counting Dead Women. Un ar ddeg o fenywod mewn mis yn unig - dyna un ym mhob 2.8 diwrnod, neu un mewn llai na thri diwrnod. Ac mae hynny, rwy'n meddwl, yn ein hatgoffa pam -
English: Just a second. Of why support to victims of domestic abuse must be a priority.
Welsh: Mewn eiliad - pam y mae'n rhaid i gymorth i ddioddefwyr cam-drin domestig fod yn flaenoriaeth.
English: Thank you for taking this intervention. You were on the same committee when the Bill was coming forward, and now we have an Act. Why is that message not getting across, and how can the Welsh Government, and we as Assembly Members, work better to ensure that we can bring those numbers down?
Welsh: Diolch i chi am gymryd yr ymyriad. Roeddech ar yr un pwyllgor pan oedd y Bil yn cael ei gyflwyno, ac yn awr mae gennym Ddeddf. Pam nad yw'r neges honno'n cael ei chyfleu, a sut y gall Llywodraeth Cymru, a ninnau fel Aelodau'r Cynulliad, weithio'n well i sicrhau y gallwn ddod â'r niferoedd hynny i lawr?
English: That has been, Janet, a lifelong ambition of mine, and I think everybody everywhere can join in that. And that is what we do. But, anyway, going back to the report, in Wales, the percentage of required IDVAs to support victims at high risk of abuse is 73 per cent, and, although this does compare well to many areas in England, like the Midlands, whose percentage is a very poor 40 per cent, there is obviously room for improvement. I understand, as the Government's response to the recommendation points out, that IDVAs and MARACs are often jointly funded from a number of agencies and organisations, and that that funding actually varies across different local authorities and also different regions. I know that, in 2014, Dyfed-Powys Police force had to make significant improvements in this particular area, following a recommendation from a Her Majesty's Inspectorate of Constabulary inspection, and that they have done that. So, my question in all of this is: since IDVAs and MARACs play a critical part in saving lives, and only intervene at the medium to high-risk level, what conversations and discussions, Cabinet Secretary, have you had, both with the Home Office, in terms of maintaining their funding and their commitment to saving those lives, but also with the four police and crime commissioners, who set their plans, and to make sure that, within their plans, there is a clear commitment to supporting the capacity of IDVAs and MARACs within their respective areas?
Welsh: Mae hwnnw wedi bod yn uchelgais oes i mi, Janet, ac rwy'n meddwl y gall pawb ym mhob man ymuno yn hynny. A dyna beth rydym yn ei wneud. Ond, beth bynnag, i fynd yn ôl at yr adroddiad, yng Nghymru, mae canran y cynghorwyr annibynnol ar drais domestig sydd eu hangen i gefnogi dioddefwyr sy'n wynebu risg uchel o gam-drin yn 73 y cant, ac er bod hyn yn cymharu'n dda â nifer o ardaloedd yn Lloegr, fel Canolbarth Lloegr, sydd â chanran wael iawn o 40 y cant, mae'n amlwg fod lle i wella. Fel y mae ymateb y Llywodraeth i'r argymhelliad yn nodi, rwy'n deall bod cynghorwyr annibynnol ar drais domestig a chynadleddau amlasiantaeth asesu risg yn aml yn cael eu hariannu ar y cyd gan nifer o asiantaethau a sefydliadau, a bod y cyllid hwnnw mewn gwirionedd yn amrywio o un awdurdod lleol i'r llall a rhwng rhanbarthau gwahanol hefyd. Yn 2014, gwn fod Heddlu Dyfed-Powys wedi gorfod gwneud gwelliannau sylweddol yn y maes penodol hwn, yn dilyn argymhelliad gan Arolygydd Cwnstabliaeth Ei Mawrhydi, a'u bod wedi gwneud hynny. Felly, fy nghwestiwn yn hyn oll yw: gan fod cynghorwyr annibynnol ar drais domestig a chynadleddau amlasiantaeth asesu risg yn chwarae rhan hollbwysig yn achub bywydau, ac ond yn ymyrryd ar lefel risg ganolig i risg uchel, pa sgyrsiau a thrafodaethau, Ysgrifennydd y Cabinet, a gawsoch gyda'r Swyddfa Gartref, o ran cynnal eu cyllid a'u hymrwymiad i achub y bywydau hynny, a hefyd gyda'r pedwar comisiynydd heddlu a throseddu, sy'n gosod eu cynlluniau, ac i wneud yn siŵr, o fewn eu cynlluniau, fod yna ymrwymiad clir i gynnal capasiti cynghorwyr annibynnol ar drais domestig a chynadleddau amlasiantaeth asesu risg yn eu priod ardaloedd?
English: Thanks to the committee Chair for bringing today's debate. This was a well-intentioned Act. However, the post-legislative scrutiny work has highlighted serious problems in implementing it, which we've been hearing about this afternoon. One of the problems is that local councils, in large part, have to implement the Act, but it comes hard on the heels of other Acts that they also have to implement, such as the Social Services and Well-being (Wales) Act 2014 and the Well-being of Future Generations (Wales) Act 2015. A major issue that arose during the post-legislative scrutiny was that councils often struggle to find the staff to allocate these extra tasks to, and they're also struggling to find adequate financial resources. So, it does cause problems. During the scrutiny, we heard from some very able council officers who were certainly passionate about reducing violence against women, but who told us that their councils struggled with time, with staffing levels, and with money, so it will still be a big job to effectively implement this Act. I welcome the committee's desire to introduce healthy relationships teaching at schools, but, again, this raises issues of time and expense on already time-pressured curriculums. Also, we should be mindful of a point that has been made in the Chamber recently, which is that domestic violence can affect men as victims, as well as women, albeit in lesser numbers, and I think this aspect could also usefully form part of healthy relationship lessons at school.
Welsh: Diolch i Gadeirydd y pwyllgor am gyflwyno'r ddadl heddiw. Roedd hon yn Ddeddf lawn bwriadau da. Fodd bynnag, mae'r gwaith craffu ôl-ddeddfwriaethol wedi amlygu problemau difrifol gyda'i gweithredu, fel y clywsom y prynhawn yma. Un o'r problemau yw mai cynghorau lleol, i raddau helaeth, sy'n gorfod gweithredu'r Ddeddf, ond daw'n dynn ar sodlau Deddfau eraill y mae'n rhaid iddynt eu gweithredu hefyd, megis Deddf Gwasanaethau Cymdeithasol a Llesiant (Cymru) 2014 a Deddf Llesiant Cenedlaethau'r Dyfodol (Cymru) 2015. Un broblem fawr a gododd yn ystod y broses graffu ôl-ddeddfwriaethol oedd bod cynghorau'n aml yn ei chael hi'n anodd dod o hyd i staff i ddyrannu'r tasgau ychwanegol hyn iddynt, ac maent hefyd yn cael trafferth i ddod o hyd i adnoddau ariannol digonol. Felly, mae'n achosi problemau. Yn ystod y broses graffu, clywsom gan rai swyddogion cyngor galluog iawn a oedd yn bendant yn angerddol ynglŷn â lleihau trais yn erbyn menywod, ond dywedodd y rhain wrthym fod eu cynghorau'n cael trafferth o ran amser, lefelau staffio, ac arian, felly bydd gweithredu'r Ddeddf hon yn effeithiol yn parhau i fod yn dasg enfawr. Rwy'n croesawu awydd y pwyllgor i gyflwyno addysg perthynas iach mewn ysgolion, ond unwaith eto, mae hyn yn codi cwestiynau ynglŷn ag amser a chost ar gwricwla sydd eisoes dan bwysau o ran amser. Hefyd, dylem gofio'r pwynt a wnaed yn y Siambr yn ddiweddar, sef y gall trais domestig effeithio ar ddynion fel dioddefwyr yn ogystal â menywod, er bod hynny'n digwydd mewn niferoedd llai, ac rwy'n meddwl y gallai'r agwedd hon hefyd ffurfio rhan ddefnyddiol o wersi perthynas iach yn yr ysgol.
English: Thank you very much, and I call on the Chair of the committee to reply to the debate - John Griffiths.
Welsh: Diolch yn fawr iawn, a galwaf ar Gadeirydd y pwyllgor i ymateb i'r ddadl - John Griffiths.
English: Thank you very much. The proposal is to note the committee report. Does any Member object? No. Therefore, under Standing Order 12.36, that motion is agreed.
Welsh: Diolch yn fawr iawn. Y cynnig yw nodi adroddiad y pwyllgor. A oes unrhyw Aelod yn gwrthwynebu? Nac oes. Felly, derbyniwyd y cynnig o dan Reol Sefydlog 12.36.